Diari Oficial de la Generalitat Valenciana


Sumari del DOGV 4220, del 03-04-2002 (2002/3152)

Informació pública d'un programa per al desenvolupament d'una actuació integrada de la unitat d'execució UEI.012 d'Alzira.
--------------------------------------------------------------------------------------------------------------------------

### Dades del document

Número de DOGV
:   4220

Data del DOGV
:   03-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/3152


Organisme emissor
:   Urbanitzadora Guijera, SL

Tipus de document
:   Anunci

Informació pública d'un programa per al desenvolupament d'una actuació integrada de la unitat d'execució UEI'012 d'Alzira. [2002/X3152]
  
La mercantil Urbanitzadora Guijera, SL, ha presentat un programa per al desenvolupament d'una actuació integrada de la unitat d'execució UEI'012 d'Alzira. El programa esmentat ha estat protocol·litzat davant el notari d'Alzira, senyor Ricardo Tabernero Capella, alhora que n'ha estat presentat un exemplar davant l'Ajuntament. El programa te com a objecte el desenvolupament urbanístic de la unitat d'execució esmentada i comprèn una alternativa tècnica consistent en projecte d'urbanització i una memòria explicativa de l'objectiu i la finalitat del propi programa. La documentació juridicoeconòmica es presentarà en el moment procedimental pertinent.
  
Conformement amb allò preceptuat en els articles 46 i 47 de la Llei 6/94, de la Generalitat Valenciana, reguladora de l'Activitat Urbanística, LRAU, s'exposa al públic el citat programa, mitjançant publicació dels anuncis corresponents en el Diari Oficial de la Generalitat Valenciana (DOGV) i en el periòdic Levante. Es podran presentar alternatives tècniques i al·legacions durant vint dies comptadors des de la publicació de l'anunci en el DOGV. Les proposicions juridicoeconòmiques es presentaran durant els cinc dies següents al venciment del termini anterior. Aquests terminis quedaran prorrogats, per vint dies addicionals, si durant els deu primers dies d'informació pública cap persona es comprometera de presentar una alternativa tècnica substancialment distinta a la inicial i en prestara caució. Les alternatives tècniques o les al·legacions i les proposicions juridicoeconòmiques que vulguen competir amb l'exposada al públic podran presentar-se, dins dels terminis esmentats, al Registre General d'entrada de l'Ajuntament d'Alzira, al carrer de Sant Roc nº 6, en horari d'oficines.
  
Qualsevol persona que ho desitge podrà comparèixer, en els referits terminis, a la Notaria d'Alzira, a l'avinguda dels Sants Patrons nº 6, entresòl 3ª, davant el notari senyor Ricardo Tabernero Capella, per obtenir còpia de l'acta de protocol·lització o sol·licitar que aquesta li siga exhibida. Igualment podrà comparèixer a l'Ajuntament, on s'ha depositat una còpia del programa, a l'objecte d'examinar-la i de presentar les al·legacions que estime convenients.
  
L'acte d'obertura de pliques, comprensives de les proposicions juridicoeconòmiques presentades, tindrà lloc a l'Ajuntament en la data hàbil següent a la conclusió del termini per a presentar-les. Totes les actuacions podran ser objecte de consulta i al·legació pels interessats durant els deu dies següents a l'obertura de pliques.
  
Amb anterioritat a la publicació del present anunci i en compliment del que estableixen els articles 46.3 i 48 de la LRAU i 59.4 de la Llei 30/1992, de 26 de novembre, s'ha remés el corresponent avís al domicili dels qui consten al Cadastre com a titulars de drets afectats per l'actuació proposada. Sense perjudici d'això, el present anunci serveix de notificació a tots els titulars cadastrals de terrenys inclosos en la unitat d'execució, els quals són els següents, sense perjudici que pogueren resultar-ne altres de desconeguts: María Magallo Alvarez; Rafael Mont Bonafé; Rafael Casterá Masiá; Nevio Lotti Montalti; Rodolfo Montalvá Palau; Francisco Montagud Ricard; José Martínez Muñoz; Bernardo Vergara Corts; Salvador Garrido Pla; Enrique Corts Perpiñá; SQR Ibérica, SA.